***Atklāta konkursa „Transporta degvielas piegāde***

***Nīcas novada pašvaldības vajadzībām”***

***nolikuma (ID Nr. NND/2020/01)***

***10.pielikums***

*Līguma projekts*

**PIEGĀDES LĪGUMS Nr. NND/2020/01**

*1. un/vai 2. un/vai 3.daļai*

Nīcā, 2020.gada \_\_\_\_\_\_\_\_\_\_\_\_\_

**Nīcas novada dome,** reģistrācijas Nr.90000031531, juridiskā adrese: Bārtas iela 6, Nīca, Nīcas pagasts, Nīcas novads, LV-3473, kuras vārdā saskaņā ar nolikumu darbojas domes priekšsēdētājs Agris Petermanis, turpmāk tekstā saukts „**PIRCĒJS“,** un

**<*Piegādātāja nosaukums*>**, reģistrācijas Nr.<*reģistrācijas numurs*>, juridiskā adrese: \_\_\_\_\_\_ tās <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, turpmāk šī līguma tekstā saukts „**Pārdevējs**”, no otras puses,

pamatojoties uz Nīcas novada domes rīkotās iepirkuma procedūras „Transporta degvielas piegāde Nīcas novada pašvaldības vajadzībām”, identifikācijas Nr. NND/2020/01, (turpmāk - iepirkums) rezultātiem un <*piegādātāja nosaukums*> iesniegto piedāvājumu iepirkumā, noslēdz šādu līgumu (turpmāk – Līgums):

**1. Līguma priekšmets**

* 1. Pārdevējs apņemas pārdot Pircējam degvielu (benzīns 95 E10 marka un dīzeļdegviela B7), (turpmāk – Degviela) Pārdevējam piederošajās degvielas uzpildes stacijās, turpmāk – DUS un piegādāt Pircēja norādītajā adresē[[1]](#footnote-1)\*, saskaņā ar iepirkuma nolikumu un Pārdevēja iesniegto tehnisko piedāvājumu iepirkumā, kas ir šī Līguma 1.pielikums un veido šī Līguma neatņemamu sastāvdaļu un noteiktajam ikmēneša degvielas patēriņa apjomam Degvielas norēķinu kredītkartei, ja Pircējs un/vai tā pilnvarotie darbinieki samaksai par Degvielu uzrāda Pārdevēja izdotu derīgu norēķinu kredītkarti (turpmāk – Karte).
	2. **Pircēja Degvielas patēriņš:**
		1. **Iepirkuma daļai Nr.1 –** kopējais daudzums Līguma darbības laikā: orientējoši 46 000 litru 95 E10 markas benzīna iegāde, kas notiek Pārdevēja degvielas uzpildes stacijās\*;
		2. **Iepirkuma daļai Nr.2** – kopējais daudzums Līguma darbības laikā: orientējoši 67 000 litru dīzeļdegvielas B7 iegāde, kas notiek Pārdevēja degvielas uzpildes stacijās\*;
		3. **Iepirkuma daļai Nr.3**. - kopējais daudzums Līguma darbības laikā: orientējoši 46 000 litri dīzeļdegvielas B7, ar Pārdevēja transportu jāpiegādā adresē: „Nīcas ATC”, Nīca, Nīcas pagasts, Nīcas novads, ne vairāk kā divpadsmit piegādes reizēs ar piegādājamo daudzumu no 1000 (viens tūkstotis) līdz 5000 (pieci tūkstoši) litri vienā piegādes reizē, atbilstoši iepirkuma Tehniskajai specifikācijai\*.
	3. Pircējs pasūta un Pārdevējs apņemas Pircējam izsniegt norēķinu Kartes Degvielas iegādei Pircēja vajadzībām, atverot Pircējam norēķinu kredītkaršu kontus. Karšu derīguma termiņš tiek noteikts uz visu Līguma darbības termiņu. Izsniegtajām Kartēm jādarbojas vismaz Latvijas, Lietuvas un Igaunijas teritorijā.
	4. Pārdevēja degvielas uzpildes stacijas ir norādītas Līguma 3.pielikumā.
	5. Līgumā norādītais Degvielas apjoms nav uzskatāms par saistošu Pircējam, konkrēto Degvielas daudzumu pēc apstākļiem, vajadzības un finanšu iespējām noteiks Pircējs Līguma darbības laikā.
1. **LĪGUMA TERMIŅŠ**
	1. Līgums stājas spēkā no tā parakstīšanas brīža un ir spēkā 24 mēnešus no Līguma noslēgšanas dienas. Pasūtītājs patur tiesības iegādāties mazāku vai lielāku degvielas daudzumu no plānotā apjoma.
2. **LĪGUMA CENA UN NORĒĶINU KĀRTĪBA**
	1. Paredzamā Līguma kopējā summa par visām iepirkuma daļām kopā nepārsniegs EUR \_\_\_\_\_\_\_\_\_\_\_ (\_\_\_\_\_\_ *euro*, \_\_\_\_\_ centi), un papildus pievienotās vērtības nodoklis (PVN), kas tiek piemērots un apmaksāts saskaņā ar LR spēkā esošajiem normatīvajiem aktiem.
	2. Pārdevējs Degvielu pārdod Pircējam, piemērojot sekojošas atlaides no degvielas mazumtirdzniecības cenas visā Līguma darbības laikā: benzīnam 95E tiek piemērota **atlaide \_\_ %** apmērā no mazumtirdzniecības viena litra šī benzīna cenas; dīzeļdegvielai tiek piemērota **atlaide \_\_ %** apmērā no mazumtirdzniecības viena litra dīzeļdegvielas cenas.
	3. Norēķini par Degvielas pirkšanu tiek veikti ar pēcapmaksu atbilstoši Pārdevēja izrakstītajam attaisnojuma dokumentam/pavadzīmei (rēķinam).
	4. Pārdevējs attaisnojuma dokumentu/pavadzīmi (rēķinu) Pircējam apmaksai iesniedz vienu reizi mēnesī, līdz katra mēneša 5. (piektajam) datumam (ja piektais datums iekrīt brīvdienā, tad pirmajā darba dienā) par iepriekšējā kalendārajā mēnesī iegādāto Degvielu, elektroniski uz Pircēja e-pasta adresi \_\_\_\_\_\_\_\_\_, un oriģinālu nākamajā dienā nosūta pa pastu uz Pircēja juridisko adresi.
	5. Pārdevējs katru mēnesi līdz kārtējā mēneša 5.(piektajam) datumam Pircējam iesniedz atskaiti par veiktajiem darījumiem ar norēķinu kredītkarti iepriekšējā kalendārajā mēnesī. Atskaite tiek nosūtīta uz Pircēja elektroniskā pasta adresi: \_\_\_\_\_\_\_\_\_\_\_\_
	6. Pircējs apmaksu veic ar pārskaitījumu bezskaidras naudas norēķinu veidā uz Pārdevēja norādīto bankas kontu, kas norādīts attaisnojuma dokumentā/pavadzīmē (rēķinā) 20 (divdesmit) darba dienu laikā no attaisnojuma dokumenta/pavadzīmes (rēķina) saņemšanas dienas.
	7. Par samaksas dienu uzskatāms bankas atzīmes datums Pircēja maksājuma uzdevumā.
	8. Degvielas un atlaižu cenā ietilpst visi nodokļi (izņemot PVN).

**4. PUŠU PIENĀKUMI UN TIESĪBAS**

* 1. Pircēja pienākumi un tiesības:
		1. ievērot Līguma noteikumus;
		2. iegādājoties Degvielu, ievērot Karšu izmantošanas nosacījumus.
		3. veikt samaksu Līgumā noteiktajā kārtībā un apmērā;
		4. Pircējam ir tiesības, rakstveidā paziņojot Pārdevējam, Līgumu vienpusēji izbeigt, 30 (trīsdesmit) dienas iepriekš rakstveidā brīdinot Pārdevēju, ja Pārdevējs nespēj nodrošināt Degvielas piegādi Līguma 3.pielikumā norādītajās Pārdevēja DUS ilgāk kā 5 (piecas) dienas\*, vai arī ja Degvielas kvalitāte neatbilst Līguma 5.punktā noteiktajam.
		5. Pircējam ir tiesības pieņem lēmumu atļaut vai atteikt Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
	2. Pārdevēja pienākumi un tiesības:
		1. precīzi ievērot iepirkuma nolikuma, t.sk., tehniskās specifikācijas, Līguma noteikumus, un citas prasības, par kurām Puses vienojušās;
		2. 5 (piecu)dienu laikā no Līguma noslēgšanas izsniegt ne mazāk kā 25 (divdesmit piecas) un ne vairāk kā 50 (piecdesmit) degvielas norēķinu Kartes saskaņā ar pieprasījumu, Karšu derīguma termiņš ir ne mazāks par 24 mēnešiem. Nekvalitatīvas/bojātas vai nozaudētas Kartes tiek atjaunotas 5 (piecu) darba dienu laikā no rakstiska pieprasījuma iesniegšanas dienas. Sākotnējās Kartes Pircējam tiek izsniegtas bez maksas, saņemot Pircēja aizpildītas kredītkartes veidlapas, nozaudētās Kartes var tikt izsniegtas par maksu, kas nepārsniedz Kartes izgatavošanas cenu;
		3. nodrošināt Degvielas iegādi DUS (Līguma 3.pielikums), 24 (divdesmit četras) stundas diennaktī, 7 (septiņas) dienas nedēļā[[2]](#footnote-2)\*;
		4. nodrošināt ziemas sezonā dīzeļdegvielas aukstumnoturību līdz -320C temperatūrai\*;
		5. Līgumā piesaistītā personāla, kuru Pārdevējs iesaistījis Līguma izpildē, par kuru sniedzis informāciju un kura kvalifikācijas atbilstību izvirzītajām prasībām Pircējs ir vērtējis, kā arī apakšuzņēmējus, uz kuru iespējām Pārdevējs balstījies, lai apliecinātu savas kvalifikācijas atbilstību, paziņojumā par līgumu un iepirkuma procedūras dokumentos noteiktajām prasībām pēc Līguma noslēgšanas drīkst nomainīt tikai ar Pircēja rakstveida piekrišanu, ievērojot PIL 62.pantā paredzētos nosacījumus.
		6. nekavējoties, bet ne vēlāk kā 20 (divdesmit) dienu laikā segt zaudējumus par nekvalitatīvas Degvielas radītajām sekām;
		7. saņemt samaksu saskaņā ar Līguma nosacījumiem.

**5. DEGVIELAS KVALITĀTE**

* 1. Degvielai, kas tiek pārdota saskaņā ar Līguma noteikumiem, jābūt augstas kvalitātes, atbilstošai Latvijas valsts standartiem un Ministru kabineta 26.09.2000. noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām.
1. **PUŠU ATBILDĪBA**
	1. Ja Pircējs nokavējis maksājuma termiņus, Pārdevējam ir tiesības aprēķināt Pircējam līgumsodu 0,1 % apmērā no nokavētās summas par katru nokavēto dienu, bet ne vairāk kā 10% no kavētās maksājuma summas.
	2. Pārdevējs uzņemas pilnu materiālo atbildību par Pircēja transportlīdzekļu bojājumiem, ja tie nodarīti Pārdevēja piegādātās neatbilstošas un nekvalitatīvas Degvielas dēļ. Pircēja pamatotais un pierādītais fakts par nekvalitatīvu degvielu ir laboratorijas slēdziens, ko sagatavo atbilstoši spēkā esošajiem normatīvajiem aktiem un kura sagatavošanas izdevumus sedz Pārdevējs, ja tiek pierādīts fakts par nekvalitatīvu degvielu.
	3. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūciju rīcība un to pieņemtie dokumenti.
	4. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
2. **LĪGUMA TERMIŅI UN IZBEIGŠANA**
	1. Līgums stājas spēkā ar tā parakstīšanas brīdi un ir spēkā līdz 2022.gada \_\_\_\_\_\_\_\_\_\_\_\_\_, ja vien netiek izbeigts pirms termiņa saskaņā ar Līguma noteikumiem.
	2. Pircējs vienpusēji var izbeigt Līgumu pirms termiņa, ja Pircējs konstatējis, ka Pārdevēja piegādātās neatbilstošas un nekvalitatīvas Degvielas dēļ Pircēja transportlīdzekļiem ir nodarīti bojājumi, un gadījumos, ja Pārdevējs nespēj nodrošināt nepārtrauktu Degvielas piegādi atbilstoši Līguma nosacījumiem. Iepriekš minētajos gadījumos Pircējs par Līguma izbeigšanu rakstiski brīdina Pārdevēju 1 (vienu) mēnesi iepriekš.
	3. Ikviena no Pusēm ir tiesīga vienpusēji atkāpties no Līguma pirms 7.1.apakšpunkta minētā termiņa notecējuma, iesniedzot otrai Pusei rakstisku uzteikumu ne vēlāk kā vienu mēnesi iepriekš.
	4. Līguma pirmstermiņa izbeigšana neatbrīvo Puses no jau uzņemto saistību izpildes.
3. **CITI NOTEIKUMI**
	1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
	2. Jebkuri grozījumi vai papildinājumi Līgumā, pieļaujami saskaņā ar Publisko iepirkumu likuma 61.panta nosacījumiem, tie izdarāmi rakstveidā un kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pircēja lietvedībā.
	3. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un, šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	6. Mainoties Latvijas Republikā spēkā esošajiem normatīviem vai standartiem attiecībā uz Degvielas kvalitāti, Pārdevējs tirgo Degvielu atbilstoši jaunajiem kritērijiem, neatkarīgi no Degvielas nosaukuma iespējamās maiņas.
	7. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	8. Puses nosaka un pilnvaro atbildīgas personas šī Līguma ietvaros:
		1. no Pircēja puses :

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + 1. no Pārdevēja puses :

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Līguma 8.8.punktā norādītās atbildīgās personas pilnībā pārzina Līguma noteikumus un tām ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pircēju un Pārdevēju, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šīs personas nav pilnvarotas izdarīt grozījumus un papildinājumus Līgumā.
	2. Dokumenti, ziņas vai cita korespondence, kas ierakstītā sūtījumā nosūtīta uz Līgumā norādīto adresi, uzskatāma par saņemtu septītajā darba dienā pēc sūtījuma nodošanas pasta iestādē.
	3. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošajiem normatīvajiem aktiem.
	4. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (atbildīgā persona, tālruņa numurs, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
	5. Katra Puse apņemas 10 (desmit) dienu laikā rakstiski paziņot otrai Pusei par savas adreses vai rekvizītu maiņu.
	6. Līgums sastādīts uz \_\_\_ (\_\_\_\_) lapām un parakstīts 2 (divos) identiskos eksemplāros, kuriem ir vienāds juridisks spēks un no kuriem viens glabājas pie Pircēja un otrs - pie Pārdevēja.
	7. Līgumam tā noslēgšanas brīdī tiek pievienoti šādi pielikumi, kas ir tā neatņemama sastāvdaļa:
		1. Līguma 1.pielikums: Pārdevēja Tehniskais piedāvājums iepirkumā uz \_\_ lapām[[3]](#footnote-3)\*;

Līguma 2.pielikums: Pārdevēja Finanšu piedāvājums 1.iepirkuma daļai uz \_\_ lapām\*;

Pārdevēja Finanšu piedāvājums 2.iepirkuma daļai uz \_\_ lapām Pārdevēja Finanšu piedāvājums 3.iepirkuma daļai uz \_\_ lapām\*.

* + 1. Līguma 3.pielikums: PārdevējaDegvielas uzpildes staciju saraksts

**9.PUŠU REKVIZĪTI UN PARAKSTI**

|  |  |
| --- | --- |
| **PIRCĒJS:****Nīcas novada dome**Adrese: Bārtas iela 6, Nīca, Nīcas pagasts, Nīcas novads, LV-3473Reģ. Nr.: 90000031531AS SwedbankaKods: HABALV22Konts: LV69HABA0551018868961 | **PĀRDEVĒJS:**Adrese:Reģ. NrKods:Konts::  |
| Priekšsēdētājs \_\_\_\_\_\_\_/A.Petermanis/  |  \_\_\_\_\_\_\_\_\_\_\_//  |

1. \* ja attiecināms, atbilstoši Pretendenta Finanšu un tehniskajam piedāvājumam iepirkumā [↑](#footnote-ref-1)
2. \* ja attiecināms, saskaņā ar Pretendenta Finanšu un Tehnisko piedāvājumu iepirkumā [↑](#footnote-ref-2)
3. \* ja attiecināms, saskaņā ar Pretendenta Finanšu un Tehnisko piedāvājumu iepirkumā [↑](#footnote-ref-3)